LV
C 281/8
Eiropas Savienības Oficiālais Vēstnesis
22.7.2022.
Iepriekšējs paziņojums par koncentrāciju (Lieta M.10718 - KINGSPAN / ONDURA) Lieta, kas pretendē uz vienkāršotu procedūru (Dokuments attiecas uz EEZ)
(2022/C 281/06) 1.
Komisija 2022. gada 14. jūlijā saņēma paziņojumu par ierosinātu koncentrāciju saskaņā ar Padomes Regulas (EK) Nr. 139/2004 (1) 4. pantu.
Šis paziņojums attiecas uz šādiem uzņēmumiem: — Kingspan Group Limited (“Kingspan”, Apvienotā Karaliste), ko kontrolē Kingspan Group Plc (Apvienotā Karaliste), — Ondura SAS (“Ondura”, Francija), ko netieši kontrolē Naxicap Partners.
Uzņēmums Kingspan Apvienošanās regulas 3. panta 1. punkta b) apakšpunkta nozīmē vienpersoniski iegūs pilnīgu kontroli pār uzņēmumu Ondura.
Koncentrācija tiek veikta, iegādājoties daļas.
2.
Attiecīgie uzņēmumi veic šādu uzņēmējdarbību:
— uzņēmums Kingspan visā pasaulē ražo daudzslāņu paneļus, izolāciju, apgaismojuma un ventilācijas risinājumus, ūdens, enerģijas, datu un grīdas seguma tehnoloģijas, — uzņēmums Ondura visā pasaulē ražo un piegādā vieglās slīpo un lēzeno jumtu konstrukcijas, kā arī hidroizolācijas risinājumus, caurredzamas un caurspīdīgas plastmasas loksnes, piederumus un papildizstrādājumus. 3.
Iepriekšējā pārbaudē Komisija konstatē, ka uz paziņoto darījumu, iespējams, attiecas Apvienošanās regulas darbības joma.
Tomēr galīgais lēmums šajā jautājumā netiek pieņemts.
Ievērojot Komisijas paziņojumu par vienkāršotu procedūru dažu koncentrācijas procesu izskatīšanai saskaņā ar Padomes Regulu (EK) Nr. 139/2004 (2), jānorāda, ka šī lieta ir nododama izskatīšanai atbilstoši paziņojumā paredzētajai procedūrai.
4.
Komisija aicina ieinteresētās trešās personas iesniegt tai savus iespējamos apsvērumus par ierosināto darījumu.
Apsvērumiem jānonāk Komisijā ne vēlāk kā 10 dienu laikā no šīs publikācijas datuma.
Vienmēr jānorāda šāda atsauce: M.10718 - KINGSPAN / ONDURA Apsvērumus Komisijai var nosūtīt pa e-pastu, faksu vai pastu.
Lūdzam izmantot šādu kontaktinformāciju: E-pasts: COMP-MERGER-REGISTRY@ec.europa.eu Fakss +32 22964301 Pasta adrese: European Commission Directorate-General for Competition Merger Registry 1049 Bruxelles/Brussel BELGIQUE/BELGIË
(1) OV L 24, 29.1.2004., 1. lpp.
(“Apvienošanās regula”).
(2) OV C 366, 14.12.2013., 5. lpp.